**ΕΚΤΑΚΤΗ ΟΡΚΩΜΟΣΙΑ ΠΑΛΑΙΩΝ ΑΠΟΦΟΙΤΩΝ ΣΤΙΣ 30-5-2022**

Συνεχίζονται οι ορκωμοσίες των παλαιών αποφοίτων που ενώ πήραν πτυχίο, δεν μπόρεσαν να ορκιστούν μέχρι τώρα λόγω πανδημίας.

**ΠΟΙΟΙ ΟΡΚΙΖΟΝΤΑΙ**

* Καλούμε κατ’ αρχάς όσους πήραν πτυχίο στις 31-8-2020 να συμμετάσχουν στην έκτακτη τελετή αποφοίτησης, που θα διεξαχθεί την **Δευτέρα 30 Μαΐου 2022, ώρα 11:00’, στην Αίθουσα Τελετών του κτιρίου Διοίκησης του Πανεπιστημίου**.
* Επίσης, καλούμε να συμμετάσχουν στην ίδια ως άνω τελετή και εκείνους εκ των αποφοίτων που δεν μπόρεσαν να ορκιστούν μέχρι τώρα σε καμιά από τις έκτακτες τελετές που διεξήχθησαν.

**ΑΠΟΣΤΟΛΗ E-MAIL**

Για να συμμετάσχετε στην προγραμματισμένη τελετή, θα πρέπει προηγουμένως να στείλετε mail στην παρακάτω διεύθυνση, με το οποίο να εκδηλώνετε την πρόθεσή σας να ορκιστείτε την παραπάνω ημέρα και ώρα:

[dktektoni@law.auth.gr](mailto:dktektoni@law.auth.gr)

Σας παρακαλούμε να στείλετε mail **μέχρι και την Κυριακή 22 Μαΐου το βράδυ**.

Στο mail που θα στείλετε, θα πρέπει ανυπερθέτως να δηλώνετε εάν θέλετε να ορκιστείτε με θρησκευτικό ή με πολιτικό όρκο. Ανάλογα με τον όρκο που θα δηλώσετε ότι θέλετε να δώσετε, θα πρέπει να εκτυπώσετε και να φέρετε μαζί σας και τον αντίστοιχο όρκο που επισυνάπτεται στην παρούσα.

Όσοι εκ των προσκληθέντων να ορκιστούν δεν στείλουν mail, δεν θα μπορέσουν να ορκιστούν, ακόμη κι αν έρθουν την ημέρα εκείνη στη Σχολή. Επίσης, σε περίπτωση που δεν προτίθεστε να έρθετε την παραπάνω ημέρα για να ορκιστείτε, μην το δηλώσετε αν δεν είστε σίγουροι ότι θα έρθετε.

**ΥΓΕΙΟΝΟΜΙΚΟΙ ΟΡΟΙ ΠΡΟΣΕΛΕΥΣΗΣ**

**Σύμφωνα με το εφαρμοστέο πρωτόκολλο, τόσο οι ορκιζόμενοι** όσο και οι συνοδοί τους **(μέχρι 2)** πρέπει απαραιτήτως να φέρουν μαζί τους **δικαιολογητικό anti-covit.**

**ΩΡΕΣ ΠΡΟΣΕΛΕΥΣΗΣ ΚΑΙ ΕΙΣΟΔΟΙ ΣΤΗΝ ΑΙΘΟΥΣΑ ΤΕΛΕΤΩΝ**

Οι ορκιζόμενοι και οι συνοδοί, παρακαλούνται να εισέρχονται στην Αίθουσα Τελετών από την κεντρική της είσοδο που βρίσκεται από τη μεριά της Εγνατίας Οδού. Έναρξη εισόδου στις 10.15 πμ. Πέρας εισόδου στις 10:50’.

**ΜΗ ΡΥΠΑΙΝΕΤΕ ΤΟ ΠΕΡΙΒΑΛΛΟΝ**

Δεν επιτρέπεται η χρήση σερπατινών, κονφετί και άλλων τινών που ρυπαίνουν το περιβάλλον.  
  
Σας ευχαριστούμε για τη συνεργασία και την κατανόησή σας.

Ο Κοσμήτορας της Νομικής Σχολής

Καθηγητής Παναγιώτης Γκλαβίνης

**Συνημμένα αρχεία:**

[Πολιτικός Ορκος](https://law.auth.gr/wp-content/uploads/sites/57/2021/10/%CE%A0%CE%BF%CE%BB%CE%B9%CF%84%CE%B9%CE%BA%CF%8C%CF%82-%CE%9F%CF%81%CE%BA%CE%BF%CF%82-1.docx)

[Θρησκευτικός Ορκος](https://law.auth.gr/wp-content/uploads/sites/57/2021/10/%CE%98%CF%81%CE%B7%CF%83%CE%BA%CE%B5%CF%85%CF%84%CE%B9%CE%BA%CF%8C%CF%82-%CE%9F%CF%81%CE%BA%CE%BF%CF%82-1.docx)